Lekker kry – Woestynkind
Posted on January 26, 2019 by woestynkind
Ek het vandag net weer besef. Meeste mense is ordentlik en het goeie bedoelings.
Ons ry in die parkeerarea van ons Spar in en sien net die karwagte en spul ander mans hol almal in dieselfde rigting. “n Ent voor hulle hardloop een ou. Duidelik aan die weg hol. Maar 2 ouens wat van die ander kant kom, besef wat aangaan en rugby tackle hom voor die Dros. Moerse gejuig. Die een kar wag kry hom aan die arm en masjeer hom die hele parkeer area terug Pepstores toe. Almal staar. En almal grinnik. Want ons kry tog so lekker as ‘n skelm vir ‘n slag voorgekeer word. Die karwagte veral kannie ophou smile nie. Vandag het hulle hul job goed gedoen. Selfs ons wat bokkerol gedoen het, behalwe kyk en kommentaar lewer, voel beter. Dis lekker as die goeie ouens vir ‘n slag wen.
9 thoughts on “Lekker kry”
Dis lekker as boewe gevang word!
Ons het die afgelope vakansie ook gesien hoe drie skelms wat ‘n vrou met ‘n mes gesteek het, vasgetrek is. Ons het almal by die polisiewa gaan staan en die skarminkels uitgejou.
Mooi storie. 😊
Snaaks dat jy nou so ‘n storie vertel, Woestynkind. Ons het juis daaroor gepraat toe ons ‘n nuusberig gelees het oor drie inbrekers wat doodgeskiet is deur die polisie en my man se eerste aanmerking was: “Goed so!”. Ons is noual so moeg vir en afkerig van misdaad en geweld dat ons goed voel oor so ‘n uitkoms. Dit laat ‘n mens nogal dink, nè!
Dit doen. En dan besef ek dat meeste van ons landsburgers so voel. En saamwerk. En saam bly is .
Kry ek ook nou sommer lekker!